**รายงานการประชุมสำนักงานเกษตรอำเภอบางมูลนาก ประจำเดือนกันยายน 2568**

**ครั้งที่ 9/2568**

**เมื่อวันที่ 1 กันยายน 2๕68 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการพิเศษ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวพัชรินทร์ บุญประกอบ นักวิชาการส่งเสริมการเกษตรชำนาญการ

5. นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

 6. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

7. นางฐานิตา นาคอ่อน เจ้าพนักงานธุรการ

8. นายรุ่ง น้อยทวี พนักงานทั่วไป

**ผู้ไม่มาประชุม**

 **-**

**เริ่มประชุมเวลา 13.30 น.**

 นางสาวสุกัลยา นาคเพ็งเกษตรอำเภอบางมูลนากเป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1. โครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯ

สยามบรมราชกุมารี (อพ.สธ.) ผู้ว่าราชการจังหวัดพิจิตรขอความร่วมมือทุกหน่วยงาน ร่วมดำเนินโครงการ โดยจังหวัดพิจิตร มุ่งเน้นการสำรวจ เก็บรักษา และขยายผลทรัพยากรพันธุกรรมในท้องถิ่น ผ่านการดำเนินงานของหน่วยงานต่างๆ กิจกรรมหลักรวมถึงการสำรวจและเก็บตัวอย่างพืชและทรัพยากรอื่นๆ การปลูกรักษา การขยายผลสู่ชุมชน และการจัดทำแผนแม่บทระยะ 5 ปี เพื่อให้เกิดความยั่งยืนในการอนุรักษ์ สำนักงานเกษตรจังหวัดพิจิตรกำหนดเป้าหมายพื้นที่ดำเนินการในพื้นที่อำเภอบึงนาราง เนื้อที่ 5 ไร่ ซึ่งเป็นพื้นที่ได้รับอนุญาตจากกรมธนารักษ์ให้ใช้ โดยมอบให้กลุ่มส่งเสริมและพัฒนาการผลิตจัดทำแผนการดำเนินงานสำรวจรายชื่อพันธุ์ไม้ในพื้นที่ที่ใกล้สูญพันธุ์ และแจ้งรายละเอียดให้อำเภอทราบต่อไป

**ที่ประชุมรับทราบ**

**ระเบียบวาระที่ 2 เรื่องการรับรองรายงานการประชุมครั้งที่ 8/2568**

**มติที่ประชุม** รับรองรายงานในการประชุมเกษตรอำเภอประจำเดือนสิงหาคม 2568

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **จากฝ่ายบริหารทั่วไป**

 1. ผลการเบิกจ่ายงบประมาณประจำปีงบประมาณ พ.ศ. 2568 (แบบไม่รวมงบเบิกแทนกัน)สำนักงานเกษตรจังหวัดประจำเดือนสิงหาคม 2568 ร้อยละการเบิกจ่าย 90.72 ร้อยละการใช้จ่าย 94.63

 /และผลการเบิกจ่าย…

-2-

และผลการเบิกจ่ายงบประมาณประจำปีงบประมาณ พ.ศ. 2568 (แบบรวมทุกแหล่งงบประมาณ)สำนักงานเกษตรจังหวัดประจำเดือนสิงหาคม 2568 ร้อยละการเบิกจ่าย 90.91 ร้อยละการใช้จ่าย 94.71

**ที่ประชุมรับทราบ**

 **จากกลุ่มยุทธศาสตร์และสารสนเทศ สำนักงานเกษตรจังหวัดพิจิตร**

 1. การอนุมัติจัดสรรงบประมาณรายจ่ายประจำปีงบประมาณ พ.ศ. 2568 (โครงการตามตัวชี้วัด) ครั้งที่ 2 (เมษายน - กันยายน 2568)

 จังหวัดพิจิตร แจ้งอนุมัติจัดสรรงบประมาณรายจ่ายประจำปีงบประมาณ พ.ศ. 2568

(โครงการตามตัวชี้วัด) ครั้งที่ 2 (เมษายน - กันยายน 2568) จำนวน 5 แผนงาน 15 โครงการ งบประมาณทั้งสิ้น 2,287,672 บาท ใช้จ่ายแล้ว จำนวน 2,124,497.32 บาท คิดเป็นร้อยละ 92.87

 -สำนักงานเกษตรอำเภอบางมูลนาก งบประมาณที่ได้รับ จำนวนเงิน 60,316 บาท งบที่เบิกจ่ายแล้ว จำนวนเงิน 60,316 บาท คิดเป็นร้อยละ 100

 2. การขึ้นทะเบียน/ปรับปรุงทะเบียนเกษตรกร และการวาดแปลง

 2.1 ผลการขึ้นทะเบียนผู้ปลูกข้าวนาปี ตามที่ตั้งแปลง ปี 2568/69 ผ่านระบบ ทบก. ระบบ E–form และแอปพลิเคชัน DOAE Farm Book ตัดยอดข้อมูล ณ วันที่ 28 สิงหาคม 2568

 -อำเภอบางมูลนาก ปี 25667/68 จำนวน 7,310 ครัวเรือน พื้นที่ปลูก 182,816 ไร่ ปี 2568/69 จำนวน 7,551 ครัวเรือน พื้นที่ปลูก 177,144 ไร่ ร้อยละการบันทึก ปี 2567 กับปี 2568 เท่ากับ 103.30 ครัวเรือน พื้นที่ปลูก 96.30 ไร่

 2.2 ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ.2568 ผ่านระบบ ทบก. ระบบ E – form และแอปพลิเคชัน DOAE Farm Book และผลการวาดแปลง ปี 2568 ตัดยอดข้อมูล ณ วันที่ 28 สิงหาคม 2568

 -อำเภอบางมูลนาก เป้าหมายการขึ้นทะเบียน ปี 2568 จำนวน 5,735 ครัวเรือน ผล 7,551 ครัวเรือน จำนวนพื้นที่ จำนวน 177,144 ร้อยละของบันทึกปี 2568 เท่ากับ 131.67 เป้าหมายการวาดแปลง ปี 2568 จำนวน 1,218 แปลง ผล 1,400 ร้อยละการวาดแปลง ปี 2568 เท่ากับ 115

 3. ขอให้อำเภอดำเนินการขึ้นทะเบียน และปรับปรุงทะเบียนเกษตรกรรวมทั้งการวาดแปลงให้เป็นไปตามเป้าหมายด้วยซึ่งการขึ้นทะเบียน และปรับปรุงทะเบียนเกษตรกรจะเป็นตัวชี้วัด รอบที่ 2

เกษตรกรที่ขึ้นทะเบียนรายใหม่ให้วาดแปลงทุกแปลง เน้นย้ำและเป็นข้อตกลงร่วมกันว่าปีนี้ให้จัดประชาคมทุกหมู่

 4. รายงานสถานการณ์การผลิตพืชเศรษฐกิจสำคัญของจังหวัดพิจิตร ณ 19 สิงหาคม2568 ข้าวนาปี 2568/69 จำนวน 7,470 ครัวเรือน จำนวน 176,079 ไร่ ข้าวนาปรัง (ฤดูแล้ง) 2567/68 จำนวน 78,952 ไร มะม่วง จำนวน 144 ไร่ ส้มโอ จำนวน 3 ไร่ มะนาว จำนวน 57 ไร่

 5. ให้เจ้าหน้าที่ทุกคนรายงานข้อมูลในระบบ รต.รอ. ภายในวันที่ 5 ของทุกเดือน เพื่อนำข้อมูลมารายงานในที่ประชุมกรมการจังหวัด เริ่มดำเนินการตั้งแต่เดือนกันยายน พ.ศ. 2568 เป็นต้นไป

 6. การรายงานข่าวประชาสัมพันธ์ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายในเวลา 20.00 น.

 7. โครงการสนับสนุนเงินช่วยเหลือเกษตรกรผู้ปลูกข้าวนาปรัง ปี 2568 และโครงการสนับสนุนช่วยเหลือเกษตรกรผู้ปลูกข้าวนาปีและส่งเสริมการเพาะปลูกให้เหมาะสมกับศักยภาพพื้นที่ ปีการผลิต 2568/69 และขอให้อำเภอดำเนินการดังนี้

/1) การตรวจสอบรายชื่อเกษตรกร…

-3-

 1) การตรวจสอบรายชื่อเกษตรกรผู้ปลูกข้าวนาปรังที่ยังไม่ส่งข้อมูลให้ธนาคาร ธกส. ว่าถูกต้องหรือไม่แล้วรีบแจ้งจังหวัด

 2) แจ้งประชาสัมพันธ์เกษตรกรให้เข้าใจและตรวจสอบข้อมูลตามช่องทางที่กรมส่งเสริมการเกษตรกำหนดและตรวจสอบสมุดบัญชีให้เป็นปัจจุบัน

 3) เร่งรัดการขึ้นทะเบียนจัดชุดประชาคม 4) กรมส่งเสริมการเกษตรจัดประชุมชี้แจงมาตรการฯ ในช่วงวันที่ 3-4 กันยายน 2568

 8. กรณีเกษตรกรรายใหม่ อำเภอบางมูลนากมีจำนวนครัวเรือนเพิ่มมากที่สุด ให้ตรวจสอบข้อมูล ตรวจสอบเอกสารสิทธิ จับพิกัดวาดแปลงไม่ให้ซ้ำซ้อนทุกราย

 9. ช่องทางการตรวจสอบการเข้าร่วมโครงการได้ในระบบ e-form / Farmbook

 10. แผนการปฏิบัติงานตามระบบส่งเสริมการเกษตร

 -วันที่ 1 กันยายน 2568 วันประชุมสำนักงานเกษตรอำเภอ (DM)

 -วันที่ 8,15,22 กันยายน 2568 เวทีแลกเปลี่ยนเรียนรู้ระดับอำเภอประจำสัปดาห์ (WM)

 -วันที่ 30 กันยายน 2568 ประชุมเกษตรอำเภอ (MM)

**มติที่ประชุม รับทราบ**

**จากกลุ่มส่งเสริมและพัฒนาเกษตรกร สำนักงานเกษตรจังหวัดพิจิตร**

1. ศูนย์เรียนรู้การบริหารจัดการสินค้าเกษตรตลาดเกษตรกรจังหวัดพิจิตรสำนักงานเกษตร

จังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตร สู่ศูนย์เรียนรู้การบริหารจัดการสินค้าเกษตร (ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตร

เพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนกรกฎาคม 2568 เป็นเงิน 583,026 บาท**

**รวมยอดจำหน่ายสินค้า เดือนสิงหาคม 2568 เป็นเงิน 201,149 บาท**

 2. การขอฝนหลวงมอบหมายให้ทุกอำเภอดำเนินการสำรวจพื้นที่ที่มีความจำเป็นต้องขอฝนหลวง และให้แจ้งข้อมูลดังกล่าวไปยังกลุ่มส่งเสริมและพัฒนาเกษตรกรเพื่อดำเนินการในขั้นตอนต่อไป ทั้งนี้ เพื่อให้การช่วยเหลือเกษตรกรในการแก้ไขปัญหาภัยแล้งเป็นไปอย่างมีประสิทธิภาพและทันต่อสถานการณ์

3. การเปิดภัยให้อำเภอเตรียมเอกสารไว้ เงื่อนไขกรณีเงินช่วยเหลือด้านภัยพิบัติ ตามมติที่ประชุม

ร่วมกับกรมป้องกันและบรรเทาสาธารณภัยกำหนดให้อำเภอเตรียมเอกสารประกอบการเปิดภัยไว้ล่วงหน้า โดยในกรณีที่วงเงินความเสียหายไม่เกินห้าแสนบาท ให้อำเภอใช้วงเงินของอำเภอดำเนินการก่อนสำหรับอำเภอใดที่ได้ดำเนินการเปิดภัยแล้ว ให้ประสานงานกับเจ้าหน้าที่จังหวัดเพื่อขอคำแนะนำด้านเอกสาร ซึ่งเจ้าหน้าที่จังหวัดจะประสานงานกับกรมป้องกันและบรรเทาสาธารณภัยในเรื่องข้อมูล กระบวนการ และวิธีการปฏิบัติ

4. การรายงานพื้นที่เสี่ยง กำหนดให้ทุกอำเภอจัดส่งข้อมูลพื้นที่เสี่ยงต่อภัยพิบัติมายังเจ้าหน้าที่ผู้รับผิดชอบงานในระดับจังหวัด เพื่อนำข้อมูลดังกล่าวรายงานต่อกรมป้องกันและบรรเทาสาธารณภัยให้ทราบ ทั้งนี้ เพื่อให้การเตรียมความพร้อมและการป้องกันภัยพิบัติเป็นไปอย่างมีประสิทธิภาพและครอบคลุมทุกพื้นที่

**มติที่ประชุม รับทราบ**

**/จากกลุ่มอารักขาพืช** …

-4-

**จากกลุ่มอารักขาพืช สำนักงานเกษตรจังหวัดพิจิตร**

-โรคใบด่างมันสำปะหลังพบในพื้นที่ 4 ราย จำนวนพื้นที่ 11 ไร่ ในพื้นที่อำเภอดงเจริญ

พบว่านำท่อนพันธุ์มาจากจังหวัดเพชรบูรณ์ อำเภอวชิรบารมี และอำเภอโพทะเล คาดว่ามาจากท่อนพันธุ์ มันสำปะหลัง สามารถควบคุมการแพร่ระบาดได้

**มติที่ประชุม รับทราบ**

**จากกลุ่มส่งเสริมและพัฒนาการผลิต สำนักงานเกษตรจังหวัดพิจิตร**

1. โครงการส่งเสริมเทคโนโลยีการปลูกข้าวโพดเลี้ยงสัตว์ฤดูแล้งเพื่อเพิ่มประสิทธิภาพการผลิตปี 2569

 การคัดเลือกเกษตรกรและแปลงส่งเสริมเทคโนโลยี

 1) เกษตรกรผู้เข้าร่วมโครงการต้องเพาะปลูกไม่เกินเดือนธันวาคม ของปีที่ดำเนินโครงการ (1 พ.ย. -15 ธ.ค.68)

 2) เกษตรกรผู้เข้าร่วมโครงการต้องใช้ข้าวโพดเลี้ยงสัตว์พันธุ์ลูกผสมของหน่วยงานราชการ เช่น กรมวิชาการเกษตร, ศูนย์วิจัยข้าวโพดและข้าวฟ่างแห่งชาติ มหาวิทยาลัยเกษตรกรศาสตร์ หรือพันธุ์ของเอกชนที่ได้มาตรฐานและได้ขึ้นทะเบียนที่ถูก ตามพระราชบัญญัติกับกรมวิชาการเกษตร

 3) พื้นที่มีความเหมาะสมสูง หรือปานกลางต่อการปลูกข้าวโพดเลี้ยงสัตว์ ตามข้อมูลระบบแผนที่เกษตรเพื่อการบริหารจัดการเชิงรุก (Agri-map) และเป็นพื้นที่ที่เกษตรกรผู้เข้าร่วมโครงการมีสิทธิในการครอบครองหรือใช้ที่ดินทางการเกษตรอย่างถูกกฎหมาย ตามคู่มือการขึ้นทะเบียนและปรับปรุงทะเบียนเกษตรกร ปี 2568

 4) พื้นที่มีแหล่งน้ำเพียงพอ หรือมีศักยภาพในการบริหารจัดการน้ำตลอดฤดูเพาะปลูกข้าวโพดเลี้ยงสัตว์ทั้งพื้นที่ปลูกหลังฤดูทำนาหรือพื้นที่ไร่

 5) ขอให้สำนักงานเกษตรอำเภอส่งรายชื่อผู้เข้าร่วมโครงการฯ โดยแจ้งให้สำนักงานเกษตรจังหวัดพิจิตรทราบ ภายในวันที่ 15 กันยายน 2568

2. โครงการส่งเสริมการเกษตรที่เป็นมิตรกับสิ่งแวดล้อม กิจกรรมย่อยส่งเสริมการบริหารจัดการพื้นที่ปลูกพืชใช้น้ำน้อยประจำปีงบประมาณ พ.ศ.2569 อำเภอที่สนใจสามารถติดต่อสอบถามเพิ่มเติมได้ที่จังหวัด

 2.1 ปัจจุบันงบประมาณ พ.ศ. 2569 มี 7 อำเภอ จำนวน 100 ราย อำเภอบางมูลนาก จำนวน 25 ราย

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่นๆ**

 1. เนื่องจากช่วงนี้จะมีเกษตรกรเข้ามารับบริการจำนวนมาก ขอความร่วมมือให้เจ้าหน้าที่ผู้มีเวรปฏิบัติงานเช้า เวลา 08.30 น. มาปฏิบัติหน้าที่ หากมีภารกิจอื่นขอให้จัดหาคนมาอยู่แทน

 2. เรื่องการลดใช้พลังงาน ขอให้เจ้าหน้าที่ทุกท่านร่วมมือประหยัดพลังงาน ดังนี้

 2.1 เปิดเครื่องปรับอากาศ เช้า เวลา 09.00 น. - 11.00 น

 บ่าย เวลา 13.00 น. - 16.00 น.

 2.2 น้ำประปา ถ้าเจ้าหน้าที่พบเห็นน้ำประปาเปิดทิ้งไว้ ขอความร่วมมือเจ้าหน้าที่ปิดด้วย

**/เรื่องจากอำเภอบางมูลนาก...**

**-5-**

 **เรื่องจากอำเภอบางมูลนาก**

1. เชิญร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว

และพระบรมวงศานุวงศ์ ประจำปีพุทธศักราช 2568ในวันพฤหัสบดีที่ 25กันยายน 2568 เวลา 15.00 น. ณ วัดบางลำภู หมู่ที่ 1 ตำบลภูมิการแต่งกาย ชุดสุภาพโทนสีขาว/ครีม

 2. โครงการรับสมัครทหารกองเกินเข้ารับราชการประจำการ โดยวิธีร้องขอ (กรณีพิเศษ) ด้วยระบบออนไลน์ ประจำปี 2569 กองทัพบก เปิดรับสมัคร ด้วยระบบออนไลน์ ประจำปี 2569 ตั้งแต่วันที่ 1 กันยายน 2568 ถึงวันที่ 25 มกราคม 2569 การรับสมัคร สมัครได้ที่ หน่วยสัสดีอำเภอบางมูลนาก จังหวัดพิจิตร หน่วยงานสัสดีอำเภอใกล้บ้าน หรือสมัครด้วยตนเอง ระบบออนไลน์ ที่ URL : http://rcm.rta.mi.th

 3. การจัดกิจกรรมมหกรรมกองทุนแม่แผ่นดิน ประจำปี 2568 สำนักงานพัฒนาชุมชนจังหวัดพิจิตร ร่วมกับเครือข่ายกองทุนแม่ของแผ่นดิน และสำนักงานป้องกันและปราบปรามยาเสพติด ภาค 6 (ป.ป.ส. ภาค 6) กำหนดจัดกิจกรรม มหกรรมกองทุนแม่ของแผ่นดิน จังหวัดพิจิตร ประจำปี 2568 ในวันที่ 18 กันยายน 2568 ณ หอประชุมจังหวัดพิจิตร ศาลากลางจังหวัดพิจิตร โดยจัดให้การมอบเงินของขวัญถุงพระราชทานจากสมเด็จพระนางเจ้าสิริกิติ์ พระบรมราชินีนาถ ให้กับกองทุนแม่ของแผ่นดิน 13 กองทุน โดยในส่วนของอำเภอบางมูลนาก มีกองทุนแม่ของแผ่นดินที่เข้ารับพระราชทานเงินขวัญถุงจำนวน 2 กองทุน ได้แก่

 3.1 กองทุนแม่ของแผ่นดินบ้านห้วยคต หมู่ที่ 7 ตำบลบางไผ่ เวลา 14.00 น.

 3.2 กองทุนแม่ของแผ่นดินบ้านหอไกร หมู่ที่ 3 ตำบลหอไกร เวลา 15.00 น.

**มติที่ประชุม** รับทราบ

ปิดการประชุมเวลา 15.30 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 พนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก